**GRADSKO KAZALIŠTE MARINA DRŽIĆA**

Dubrovnik, 26.11.2019.

|  |  |
| --- | --- |
|  |  |

**PREDMET: Obrazloženje prijedloga financijskog plana ustanove GRADSKOG KAZALIŠTA MARINA DRŽIĆA za razdoblje 2020.-2022. Godine**

OPĆI PODATCI:

Gradsko kazalište Marina Držića jedina je profesionalna kazališna kuća u Dubrovniku i Dubrovačko-neretvanskoj županiji. Kazalište kao profesionalno organizirana kazališna kuća djeluje od 1944. godine. Osnivač kazališta je Grad Dubrovnik, a osnovna mu je djelatnost javna izvedba dramskih, opernih, operetnih, baletnih, lutkarskih i drugih scenskih djela. Kazalište je smješteno u samoj gradskoj jezgri, u povijesnoj zgradi izgrađenoj 1865. godine, koja svojom tradicijom i povijesnim kontekstom označava kazališni identitet Grada Dubrovnika. Danas Gradsko kazalište Marina Držića broji 44 zaposlenika, te godišnje odigra šest premijernih i desetak repriznih naslova. Kazalište je od velikog značaja za Županiju, a posebice za Grad Dubrovnik, budući da je to jedino mjesto gdje stanovnici toga područja kroz cijelu kalendarsku godinu mogu zadovoljiti svoje potrebe za scenskom umjetnošću. Kazalište zastupa i vodi ravnatelj kojega imenuje osnivač na prijedlog Kazališnog vijeća. Organizacijska struktura Kazališta uspostavljena je kroz tri nesamostalne cjeline: Ured ravnatelja, Umjetnički ansambl i Tehničku službu, a za sve tri odgovoran je ravnatelj institucije.

Osnovni ciljevi financijskog plana: postavljanje i izvođenje raznovrsnog dramskog repertoara, domaće i inozemne koprodukcije i gostovanja, izvedbe suvremenih hrvatskih autora, diversifikacija i razvoj publike, razvoj marketinških aktivnosti, jačanje produkcije za djecu i mlade, jačanje ljudskih potencijala, obnova zgrade kazališta, povećanje kvalitete vlastite produkcije.

Najvažniji projekti: premjerni program, reprizni program, gostovanja i koprodukcije.

**Planirani rashodi 2020. godine 10.426.000 KN financirat će se iz sljedećih izvora prihoda:**

1. Opći prihodi i primici (prihodi iz gradskog proračuna) 9.400.000 kn
2. Prihodi od vlastite djelatnosti (izvor 25) 1.026.000 kn
3. Donacije 0 kn
4. Pomoći 0 kn
5. Sredstva iz EU fondova 0 kn

(UKUPNO: Gradski proračun 90% i vlastiti prihod 10%)

**Projekcija plana za 2021. godinu iznosi 10.426.000 KN iz sljedećih izvora prihoda:**

1. Opći prihodi i primici (prihodi iz gradskog proračuna) 9.400.000 kn

2. Prihodi od vlastite djelatnosti (izvor 25) 1.026.000 kn

**Projekcija plana za 2022. godinu iznosi 10.526.000 KN iz sljedećih izvora prihoda:**

1. Opći prihodi i primici (prihodi iz gradskog proračuna) 9.500.000 kn

2. Prihodi od vlastite djelatnosti (izvor 25) 1.026.000 kn

Financijski plan je veći od prošlogodišnjeg zbog: promjene programske politike (povećanja broja programa (sa dosadašnjih 80 na 200); proširenja programskog fokusa – poticanje kazališnog amaterizma i dramskog odgoja; većeg broja premijera; izrada kostima i scenografije u skladu s najvišim kriterijima struke, potrebe za ulaganjem u zgradu (ulaganje u zaštitu od požara – sigurnosna vrata, panik rasvjeta, čelični zastor; uvođenje video nadzora; pregled sanacija i rekonstrukcija proscenija – hidraulične dizalice; sanacija sanitarija, garderoba i ulaznog hodnika, rekonstrukcija loža; popravak ventilacije na velikoj sceni; redoviti servis scenskog pogona; zamjena dotrajalih ulaznih vrata), ulaganje u opremu (potrebno je konstantno ulagati u suvremenu tonsku, rasvjetnu i video opremu), jačanja ljudskih potencijala, kao i konstantnog ulaganja u marketing.

Prihode od vlastite djelatnosti Gradskog kazališta Marina Držića čine prihodi od prodanih ulaznica, prihodi od najma prostora i prihodi od prodaje nefinancijske imovine. S obzirom na rekordni rast prodaje ulaznica od 159,20% u 2019. zbog promjene programske politike i ulaganja u marketing, očekujemo blagi porast prodaje i u 2020. U 2019. ostvarili smo i veći prihod od iznajmljivanja prostora, pa očekujemo da će se taj trend nastaviti i u 2020.

|  |  |
| --- | --- |
| NAZIV PROGRAMA  **ADMINISTRACIJA I UPRAVLJANJE**  18119001 | UKUPNO: **8.371.000 KN** |
| OPIS PROGRAMA:  Troškovi redovne djelatnosti Gradskog kazališta Marina Držića.  UKUPNO REDOVNA DJELATNOST: Gradski proračun 93% i vlastiti prihod 7% |  |
| **RASHODI ZA ZAPOSLENE**  Rashode za zaposlene čine plaće za zaposlene (44), doprinosi i ostali rashodi (prava stečena Kolektivnim ugovorom). Planirano je povećanje rashoda za zaposlene u odnosu na 2019. s obzirom na to da je potrebno isplatiti jubilarne nagrade koje su propisane Kolektivnim ugovorom.  (Izvor financiranja: Gradski proračun 100%) | 5.797.400 KN |
| **MATERIJALNI RASHODI**  Materijalne rashode Gradskog kazališta Marina Držića čine: naknade troškova zaposlenima (prijevoz s posla i na posao , dnevnice za zemlju i inozemstvo) , rashodi za materijal i energiju (uredski materijal, literatura, sredstva za čišćenje, električna energija, gorivo, materijal za tek. inv. održavanje, službena odjeća), rashodi za usluge (telefon, taxi, poštarina, usluge održavanja građevinskih objekata, održavanje postrojenja i opreme, zakupnine i najamnine, zdravstveni pregledi, usluge pravnog savjetovanja, autorski honorari – suradnici u tehnici), naknade troškova osobama izvan radnog odnosa , ostali nespomenuti rashodi poslovanja (kazališno vijeće, osiguranja, pristojbe).  Planirano je povećanje u odnosu na 2019. za: tekuće investicijsko održavanje (zbog lošeg stanja zgrade kazališta), smještaj sudionika programa (zbog povećanja broja programa i rasta cijena smještaja u pred i post sezoni), prijevoz sudionika programa (veći broj dolazaka).  (Izvori financiranja: Gradski proračun 80% i vlastiti prihodi 20%) | 2.383.600 KN |
| **FINANCIJSKI RASHODI**  Financijske rashode Gradskog kazališta Marina Držića čine troškovi bankarskih usluga.  (Izvor financiranja: Vlastiti prihodi -100%) | 10.000 KN |
| **RASHODI ZA NABAVU NEFINANCIJSKE IMOVINE – INVESTICIJE**  U 2020. investiralo bi se u nabavu rasvjetne i tonske opreme - 45.000 KN i zamjenu dotrajalih ulaznih vrata na zgradi, Pred Dvorom 1 - 135.000 KN.  (Izvor financiranja: Gradski proračun -100%) | 180.000 KN |
| **IZVORI FINANCIRANJA** (navesti izvore financiranja za Administraciju i upravljanje) :  1. Iz gradskog proračuna 7.800.000 KN  25. Vlastiti prihodi 571.000 KN  55. Namjenski prihodi 0 KN  44. Sredstva EU 0 KN |  |

|  |  |
| --- | --- |
| NAZIV PROGRAMA  **REDOVNI PROGRAMI**  18120001 | UKUPNO: **2.055.000 KN** |
| OPIS PROGRAMA:  Troškovi programske djelatnosti Gradskog kazališta Marina Držića.  Sukladno usvojenom programskom okviru Gradsko kazalište Marina Držića u 2020. godini nastavlja postavljati najbolja djela klasične domaće i svjetske dramske baštine, te provodi programe koji promiču stvaralaštvo hrvatskih autora. Kazalište Marina Držića jedina je profesionalna kazališna kuća u gradu Dubrovniku i Dubrovačko-neretvanskoj županiji stoga je repertoar profiliran s naglaskom na kvalitetan i raznolik program, vodeći računa o svim dobnim skupinama i afinitetima publike. Jedan od glavnih zadataka Kazališta Marina Držića, kao i dosad, je čuvanje autohtonog dubrovačkog govora i postavljanje komada dramske baštine i suvremenih komada na dubrovačkom narječju.  Naša vizija je pozicionirati Gradsko kazalište Marina Držića kao vodeće i prepoznatljivo kazalište na domaćem, regionalnom i Europskom nivou, te promovirati nove teatarske vizije i forme.  Misiju Gradskog kazališta Marina Držića želim definirati kroz sljedeće ključne točke:   * Postavljanje i afirmacija klasične hrvatske i svjetske dramske književnosti, u suradnji s brojnim hrvatskim i europskim umjetnicima svih generacija; Snažno poticanje stvaralaštva hrvatskih autora, ali i promoviranje vrhunaca suvremenog svjetskog teatra; * Čuvanje autohtonog dubrovačkog govora i postavljanje komada dramske baštine i suvremenih komada na dubrovačkom narječju; * Razvoj kazališnog djelovanja kroz promicanje suradnje s drugim kazalištima, javnim ustanovama u kulturi i festivalima u zemlji i inozemstvu; * Poticanje umjetničke raznolikosti, kroz pripremu i organizaciju raznih dramskih, glazbeno-scenskih i drugih scenskih djela; * Zakonito, namjensko i svrhovito korištenje sredstava kroz postavljanje objektivnih poslovnih ciljeva, kao i kreiranje projekata koji će povećati financiranje iz vlastitih prihoda; * Suradnja s vlasnicima i osnivačima, kroz ispunjavanje ugovornih obveza te organizaciju posebnih događanja koje su dio gradskog i županijskog programa; * Razvoj dijaloga među ustanovama u kulturi grada Dubrovnika radi poticanja suradnje na zajedničkim projektima; * Podupiranje dostupnosti kazališta različitim socijalnim i dobnim skupinama društva; * Razvijanje visokih standarda u proizvodnji i izvedbi umjetničkih djela; * Poticanja stvaralaštva mladih autorima, te snažnije otvaranjem prema novim teatarskim i izvedbenim trendovima; * Revitalizacija umjetničkog ansambla kroz program zapošljavanja Stručnog usavršavanja bez zasnivanja radnog odnosa; * Poticanje i razvoj dramskog odgoja za djecu i mlade, kao i kazališnog amaterizma u svrhu senzibilizacije nove publike na kazališnu umjetnost.   Obrazloženje troškova:  Troškovi realizacije svih programa su: autorski honorari vanjskih suradnika (redatelja, scenografa, kostimografa i dr.), troškovi autorskih prava, troškovi gostovanja i koprodukcija, troškovi izrade scenografije i kostima (sitni inventar) i troškovi marketinga (tisak, dizajn i izrada promidžbenih materijala).  UKUPNO PROGRAM: Gradski proračun 78% i vlastiti prihodi 22% |  |
| **DINO PEŠUT: DJECA RECESIJE**  Velika scena  Koprodukcija s kazalištem PlayDrama, Split  PlayDrama i Kazalište Marina Držića u novu godinu ulaze s premijerom teksta ponajboljeg domaćeg pisca mlađe generacije Dina Pešuta. Djeca recesije drama je koja je mogla nastati samo sada i ovdje, kao bespoštedna dijagnoza stanja društva u kojem živimo. Tekst na scenu donosi posve nov, suvremeni četverokut sastavljen od dvaju parova, unutar kojeg će se razviti neskladna slika jednog međugeneracijskog sukoba. Plazibatov heretički, strogo kontrolirani scenski „nered“ jedan je od najzanimljivijih suvremenih scenskih rukopisa već poznat dubrovačkoj publici.  Redatelj: Ivan Plazibat Scenografkinja i kostimografkinja: Ana Marin Skladatelj: Damir Šimunović Oblikovatelj svjetla i tona: Siniša Jakovčević  PREMIJERA: siječanj 2020.  (Izvor financiranja: Gradski proračun i vlastiti prihodi) | 84.590 KN |
| **VLAHO STULLI: KATE KAPURALICA**  Velika scena  Komedija Kate Kapuralica dramski je fenomen hrvatske književne baštine koju je dubrovački pučanin, frankofil i jakobinac, službenik državnog saniteta Republike, Vlaho Stulli, napisao 1800. godine u doba opće razgradnje socijalnog tkiva Dubrovnika. Tekst je ponovno otkrio Marko Fotez objavivši ga u Mogućnostima 1964., a na scenu ga postavivši u Splitu 1966. u vlastitoj režiji. Dubrovačka publika već je gledala Katu Kapuralicu u produkciji Kazališta Marina Držića i to u režiji Tomislava Radića, pa kasnije Petra Večeka. Izbor Ivice Kunčevića za novu inscenaciju, čini se kao logičan izbor u ovom antologijskom nizu.  Redatelj: Ivica Kunčević Dramaturška obrada: Ivica Kunčević Asistent režije i jezični savjetnik: Srđana Šimunović Scenograf: Miljenko Sekulić Kostimograf: Danica Dedijer Skladatelj: Paola Dražić Zekić Oblikovanje scenskog pokreta: Zrinka Japunčić Oblikovanje rasvjete: Zoran Mihanović  PREMIJERA: veljača 2020.  (Izvor financiranja: Gradski proračun i vlastiti prihodi ) | 326.395 KN |
| **LADA KAŠTELAN/IVANA BRLIĆ MAŽURANIĆ: PRIČE IZ DAVNINE**  Velika scena  Koprodukcija s Gradskim kazalištem Trešnja, Zagreb  Priče iz davnine, zbirka pripovijetki iz 1916. svrstala je Ivanu Brlić Mažuranić u sam vrh svjetske literature. Ivana Brlić Mažuranić bila je toliko značajna spisateljica svog vremena da je zbog svojih književnih radova, među kojima je i ova zbirka, čak četiri puta predložena za Nobelovu nagradu za književnost. Uz to, bila je prva žena primljena u Akademiju znanosti i umjetnosti, te svojim magičnim bajkama zaradila je nadimak “hrvatski Andersen”, a kasnije i “hrvatski Tolkien”. Ispreplićući motive iz slavenske i pretkršćanske mitologije ona stvara začudan i uzbudljiv svijet antologijskih lica. Ovaj bajkoviti klasik na scenu kazališta Trešnja postavlja redatelj Paolo Tišljarić, a predstava će biti realizirana u koprodukciji s Gradskim kazalištem Marina Držića iz Dubrovnika. U dramatizaciji Lade Kaštelan likovi iz ove kultne zbirke ponovno će oživjeti u svojoj scenskoj punini. Scenska atraktivnost i monumentalnost već su prepoznatljiva kvaliteta Tišljarićevih režija za najmlađu publiku, a ova će najmlađim gledateljima, približiti magičan svijet Šume Striborove, Regoča, Ribara Palunka, Tintilinića, Potjeha mnogih drugih.  Redatelj: Paolo Tišljarić Dramatizacija: Lada Kaštelan Scenograf: Irena Kraljić Kostimograf: Tea Bašić Skladatelj: Žarko Dragojević Oblikovanje rasvjete: Vesna Kolarec Oblikovanje scenskog pokreta: Blaženka Kovač Carić Oblikovanje video projekcija: Ivan Lušičić Korepetitor: Lobel Filipić  PREMIJERA: ožujak 2020.  (Izvor financiranja: Gradski proračun i vlastiti prihodi) | 198.700 KN |
| **IVOR MARTINIĆ: DRAMA O MIRJANI I OVIMA OKO NJE**  Velika scena  Kroz intimističko oživotvorenje majke koja je uvijek u pravu, odveć neodgovorne kćeri, starih ljubavi, kao i onih sadašnjih koji nikad neće potpasti pod nazivnik ljubav, uz prijateljice koje se neće dugo zadržati, već u naslovu prokazana Mirjana sjedi i puši. Jer što joj drugo preostaje? Da, malo i živi. U situacijama kada nemamo što za reći, iz straha od tišine koja govori i previše, pozvat ćemo sve one prošle, i poneke sadašnje da nešto kažu umjesto nas. Želeći čuti nešto i za nas. Oni će uvijek biti kričava odrednica nas samih koja magnetski privlači brojna pitanja na koja nemamo odgovor, ili ga jednostavno ne želimo dati. Po značaju presudno pitanje je možemo li prevladati tu vječnu heteroglosiju, ili ćemo sami ostati ušutkani. Mirjanin svijet ostaje obilježen puknućima, koja kao da svi s nestrpljenjem iščekuju da se više i dogode – poneki razvod, propala glazbena karijera koja nije ni započela i jedna glava u pećnici.  Redatelj: Lea Anastazija Fleger Dramaturgija: Nikolina Rafaj Scenograf: Zdravka Ivandija Kirigin Kostimograf: Zdravka Ivandija Kirigin Skladatelj: Borna Šercar Oblikovanje scenskog pokreta: Matea Bilosnić Oblikovanje rasvjete: Vesna Kolarec  PREMIJERA: svibanj 2020.  (Izvor financiranja: Gradski proračun i vlastiti prihodi) | 300.460 KN |
| **ANTON PAVLOVIĆ ČEHOV: PROSIDBA**  Scena Bursa  Jednočinke Antona Pavloviča Čehova potentan su kazališni materijal; duhovite, životne, s dramskim situacijama koje su iznimno zanimljive za glumačku i redateljsku interpretaciju. Čehov je pisac koji razumije suvremenog čovjeka, koji razumije rastrganost između želje i mogućnosti i koji je minuciozan u svojim studijama ljudskog karaktera. Njegovi “junaci” jedno misle, drugo govore, treće rade, brbljaju gluposti, životi im protječu u znaku banaliteta i trivijalnosti i upravo su nam zbog toga bliski već više od stoljeća. Suptilni humor proizlazi iz onoga što ostaje neizgovoreno, iz nemoći lica da ostvare svoje želje i svoja htijenja, iz ljudskih slabosti koje su nam svima jako dobro poznate i u kojima se lako prepoznajemo. Tekstovi su naoko jednostavni i nepretenciozni, bogati detaljima te stoga otvaraju pregršt mogućnosti za glumačku igru i redateljska rješenja.  Redateljica: Helena Petković Dramaturginja: Ivana Vuković Scenografkinja: Irena Kraljić Kostimografkinja: Tea Bašić Oblikovateljica svjetla: Vesna Kolarec Oblikovateljica scenskog pokreta: Matea Bilosnić Skladatelj: Damir Šimunović  PREMIJERA: travanj 2020.  (Izvor financiranja: Gradski proračun i vlastiti prihodi) | 180.776 KN |
| **AUTORSKI PROJEKT: VOJNOVIĆ JUČER I DANAS**  Scena Bursa  Autorski projekt - u izvedbenom smislu - za cilj ima spojiti suvremenu kazališnu misao s jedne strane i duh pisca neodvojivog od njegove sredine i neprestanog izvorišta za književno stvaranje s druge. Ivo Vojnović, centralno mjesto početka hrvatske moderne, iskonski je i uzduž svog (nevelikog ali za našu književnost izrazito značajnog) opusa ostao vjeran Dubrovniku, a upravo se to čini idealnim polazištem za rad na predstavi suvremenog dubrovačkog teatra. Vojnovićevi komadi i dan-danas su dijelom kazališnih repertoara, kao i školske lektire.  Režija i dramaturgija: Tamara Damjanović Scenografija: Alma Trtovac Kostimografija: Marita Ćopo Skladatelji: Katarina Ranković, Nenad Kovačić Suradnik za scenski pokret: Pravdan Devlahović  PREMIJERA: rujan 2020.  (Izvor financiranja: Gradski proračun i vlastiti prihodi) | 180.927 KN |
| **VOLTAIRE: CANDIDE**  Velika scena  “Ovo je najbolji od svih mogućih svjetova”, rečenica je koja odjekuje svijetom Voltaireovog Candida, filozofskog i satiričnog romana koji se obračunava s idejom radikalnog optimizma Gottfrieda WIlhelma Leibniza i njegovih sljedbenika. Neosporivo moderan i neumoljiv u svojoj radikalnoj poruzi svim sustavima vjerovanja, Voltaireov Candide nas poziva da promatramo svijet oko nas i zapitamo se kakvu sliku on zaslužuje. Candidova lutanja otvaraju temeljna pitanja smisla, odnosno besmisla ljudske egzistencije kojima će se baviti velik dio literature dvadesetog stoljeća. Kako opstati u ovome svijetu? Možemo li zadržati optimizam? U što vjerovati u svijetu u kojem svi vrijednosni sustavi rezultiraju ratom, progonom, izbjeglištvom? Ima li boljeg svijeta? Kako zauzeti stav prema svemu što se događa u svijetu i možemo li išta promijeniti? Je li doista jedini način preživljavanja unutarnji egzil, koji iščitavamo iz Candidove posljednje rečenice?  Redatelj: Hrvoje Korbar Dramaturgija: Nikolina Rafaj Scenograf: Zdravka Ivandija Kirigin Kostimograf: Zdravka Ivandija Kirigin Skladatelj: Stanko Kovačić Oblikovanje scenskog pokreta: Nikolina Medak Oblikovanje rasvjete: Ivan Lušičić Liik  PREMIJERA: listopad 2020.  (Izvor financiranja: Gradski proračun) | 298.776 KN |
| **WILLIAM SHEAKESPEARE: SAN LJETNE NOĆI**  Velika scena  San ljetne noći ili San Ivanjske noći, jedna od najpoznatijih komedija engleskog pisca Williama Shakespearea. Donosi komične avanture četvero mladih ljubavnika koji u mračnoj šumi u okolici Atene padaju pod utjecaj čarolija nadnaravnih bića. Radnja se odvija tijekom jedne Ivanjske noći, odnosno na ljetni solsticij 21. lipnja, kada je dan najduži, a noć najkraća u godini, te Zemlju po starim predajama posjećuju vile i vilenjaci. Komedija je uživala veliku popularnost u Engleskoj za Shakespeareova života, pa i kod same kraljice Elizabete I. Inscenacije klasičnih komada uvijek su umjetnički izazovi za ansambl i autorski tim, a ova omiljena Shakespeareova komedija sigurno će zainteresirati mnogobrojnu publiku u Dubrovniku, ali i šire.  Redateljica: Marina Pejnović Prijevod i adaptacija teksta: Mila Pavičević Scenografija: Zdravka Ivandija Kirigin Kostimografija: Tea Bašić Erceg  PREMIJERA: studeni 2020.  (Izvor financiranja: Gradski proračun i vlastiti prihodi) | 340.064 KN |
| **REPRIZE 2020**  1. DARIO FO: NE PLAĆAMO, NE PLAĆAMO!  Velika scena, režija: Ivica Kunčević  2. TENA ŠTIVIČIĆ: NEMREŠ POBJEĆ OD NEDJELJE Scena Bursa, režija: Marina Pejnović  3. N. RAFAJ: BLIZANKE Velika scena, režija: Lea Anastazija Fleger  4. IVO VOJNOVIĆ: SUTON Velika scena, režija: Ivica Boban  5. MIROSLAV KRLEŽA: ADAM I EVA Velika scena, režija: Helena Petković  6. LADA KAŠTELAN PREMA EURIPIDU: ALKESTIDA Velika scena, režija: Livija Pandur  7. SRĐANA ŠIMUNOVIĆ : BAJKA O BAKI MOKOŠ Velika scena, režija: Srđana Šimunović  8. HAROLD PINTER : LJUBAVNIK Scena Bursa, režija: Lawrence Kiiru  9. I. VOJNOVIĆ, D. MOJAŠ & S. ŠIMUNOVIĆ: GLUMICE II. KATEGORIJE Scena Bursa, režija: S. Šimunović  10. POSLJEDICE Scena Bursa, režija: Romano Nikolić  (Izvori financiranja: Vlastiti prihodi) | 33.812 KN |
| **GOSTOVANJA U KMD 2020**  1. MIRO GAVRAN: SVE O MUŠKARCIMA Teatar Gavran, režija: Mladena Gavran, 10 i 11. siječnja 2020.  2. BEZDAN Plesni centar PLUS, autori: Ana Maria Bogdanović, Tatjana Rupcich i Maro Martinović, 15. i 16. siječnja 2020.  3. PRIZORI, prema motivima iz teksta Ingmara Bergmana PUK, režija: Sara Stanić, 8. i 9. veljače 2020.  4. HENRY NAYLOR: ECOS Teatro Español i Pincheforn Producciones, režija: Livija Pandur, 14. ožujka 2020.  5. MIROSLAV KRLEŽA: LEDA HNK Šibenik, režija: Boris Svrtan, 16. travnja 2020.  6. IVOR MARTINIĆ: ŠTETA BI BILO DA BILJKE KREPAJU Teatrum, režija: Ivor Martinić, 22. svibnja 2020.  7. IVOR MARTINIĆ: DOBRO JE DOK UMIREMO PO REDU Zagrebačko kazalište mladih, svibanj 2020.  8. OSTALA GOSTOVANJA- ovisno o vlastitom prihodu  (Izvori financiranja: Vlastiti prihodi) | 80.500 KN |
| **POPRATNI PROGRAM 2020.**  *SUVREMENI PLES:*   1. RITA KLAUS (21. ožujka 2020.)   Velika Scena Koprodukcija s Tanzhaus Zurich i Dancehouse Melbourne Program se financira iz fonda Hauptstadt Kulturfonds Berlin  “Rita will no longer be embedded in time and history but will be given up to the ritual of depossesion. In this performance, her archive will be relentlessly mined for new forms of relating and new forms of meaning. Rita, a stranger to everyone is brought from the place of the foreign into the known and out again as we enjoy moments of togetherness and fissure.” The world of Rita Klaus is built from the accidental discovery of a person archive left behind by a deceased woman - Rita Klaus - by Martin Hansen in the desert of Australia. From this wunderkamer of meticulously compiled personal paraphernalia an image of a woman emerged which has haunted the artist ever since. Rita Klaus is a new contemporary dance work by Berlin based Australian choreographer Martin Hansen. A duet for two performers and their ghosts, Rita Klaus takes the moment of a show and drags the past to create an affective, illusory and critical take on how we remember. Building on Martin Hansens practice of embodied, academically critical and tenacious forms of archival work Rita Klaus propels his work into even further and radical terrain.  Koreograf, redatelj i izvođač: Martin Hansen Autorica teksta i dramaturg: Mila Pavičević Suradnica redatelja i izvođačica: Xenia Dwertmann Skladatelj i oblikovatelj zvuka: Brandon Johnson Scenograf: Julian Weber Produkcija i odnosi s javnošću: Giulia Messia  *KAZALIŠNI AMATERIZAM:*   1. ČAROBNI FRULAŠ (prosinac 2020.)   Velika scena Suradnja s Glazbenom radionicom Sorgo, Umjetničkom školom Luke Sorkočevića i KD Kolarin  Muzički teatar Čarobni frulaš bi se temeljio na poznatoj priči Frulaš iz Hamelna. Stara njemačka legenda iz I3. stoljeća koju su preipričala braća Grimm ima i svoje historijsko utemeljenje, te je nastala kao rezultat povijesnih događanja toga kraja. Njena pouka jasno korespondira sa aktualnim problemima društva i primjenjiva je poduka o vrijednostima dobra i zla. Iako projekt namijenjen djeci, njen sadržaj i zahtjevnost prigodna je i za odrasle, kako inače jest sa bajkama. Važnost ovoga projekta očituje se ne samo u kvalitetnom odabiru teksta, dobroj dramaturgiji, sinergiji nekoliko gradskih kulturnih institucija i udruga, nego i poticanju novog glazbeno-scenskog djela proizašlog iz naše kulturne sredine.  Glazba: Marija Grazio  *OSTALO:*   1. DRAMSKI STUDIO KMD   Velika scena  Dramski studio KMD-a nastavlja sa svojim redovitim radom, pod vodstvom glumca Edija Jerteca. U lipnju 2020. planiramo završnu produkciju.   1. SUVREMENI ZVUKOVI DUBROVAČKE BAŠTINE   Scena Bursa  Multimedijalni projekt Filipa Merčepa, koji istražuje spoj suvremene tehnologije i digitalnog zvuka s klasičnom glazbom i dramskim tekstom. U sklopu projekta održat će se radionice zvuka za djecu i mlade.   1. IZLOŽBA FOTOGRAFIJA IZETA HAJDARHODŽIĆA 2. GLUMAČKA RADIONICA CINTIJE AŠPERGER: ČEHOV POMOĆU ČEHOVA   (Izvori financiranja: Gradski proračun i vlastiti prihodi) | 30.000 KN |
| **IZVORI FINANCIRANJA** (navesti izvore financiranja za Redovne programe):  1. Iz gradskog proračuna 1.600.000 KN  25. Vlastiti prihodi 455.000 KN  55. Namjenski prihodi 0 KN |  |